laion/Wikipedia-Exotic huggingface dataset:
קונסטנטין פופה

קונסטנטין (טיטי) פופה (ברומנית: Constantin Popa; נולד ב-18 בפברואר 1971 ברומניה) הוא כדורסלן עבר רומני ששיחק בישראל כמתאזרח. בשל גובהו הרב – 2.20 מטרים (7.2 רגל) – הוא שיחק בעמדת הסנטר. קונסטנטין פופה נולד בבוקרשט, והתנשא לגובה של 2.20 מטרים (7.2 רגל). הוא החל את הקריירה המקצוענית שלו בקבוצת דינמו בוקרשט, משם עבר לשחק עבור אוניברסיטת מיאמי בליגת המכללות של ארצות הברית. בשנת 1995 נבחר בדראפט ה-NBA על ידי קבוצת לוס אנג'לס קליפרס במקום ה-53, אך לא נקלט בסופו של דבר בליגה, ונאלץ לשחק בקבוצת הפלורידה ביץ' דוגס (אנ') מליגת ה-CBA האמריקנית ונהפך למושא ההערצתם של עדת מעריצים מקהל הקבוצה. לאחר מספר חודשים פופה שב לאירופה, שם הצטרף לקבוצת פו אורטז הצרפתית עימה זכה באליפות. צביקה שרף, שאימן במכבי תל אביב בשנים אלו, שמע על הענק הרומני המככב בצרפת, והעובדה שיכול היה לקבל אזרחות ישראלית בשל נישואיו לאישה יהודייה, הביאה את שרף להחתימו במכבי. אוהדי הקבוצה קיבלו את פופה בזרועות פתוחות החל מהמשחק הראשון בו ראו אותו קולע את ההוק שוט המשונה וזורק מקו העונשין ביד אחת. פופה שיחק כשחקן ספסל, כמחליף שני לגבוהים כמו באק ג'ונסון, רנדי וייט, רשארד גריפית' וויקטור אלכסנדר ששיחקו בקבוצה באותן השנים. לשיאו הגיע פופה בעונת 1999/2000, כשזכה לדקות משחק נדירות בגמר היורוליג מול פנאתינייקוס. בשנת 2001, לאחר ארבע עונות במכבי בהן שיחק 9.5 דקות בממוצע ב-145 משחקים, עבר לעונה אחת בירושלים, אותה אימן צביקה שרף. בגיל 30, אחרי עונה שבה שיחק 11 דקות בממוצע למשחק ותרם מעט יותר מחמש נקודות למשחק פרש פופה ממשחק. בתחילה עבד בארצות הברית כאיש מכירות של ציוד משרדי, ובהמשך כמאמן כדורסל של קבוצת הנשים ומורה מחליף במשרה מלאה בבית ספר תיכון בקליפורניה. לאחר מכן עבר הסבה מקצועית והתחיל לעבוד כמורה לחינוך מיוחד. בשנת 2007 עבר לאינדיאנפוליס ושימש כעוזר המאמן של קבוצת הנשים באוניברסיטת אינדיאנפוליס. בשנה זו עבר ניתוח לב מורכב, ממנו התאושש לאחר מספר חודשים. פופה נשוי ואב לחמישה ילדים. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א דף השחקן של פופה, מאתר האוהדים הרשמי של מכבי תל אביב טל מילר, קבוצת נערות, חמישה ילדים וניתוח לב אחד, באתר mynet (כפי שנשמר בארכיון האינטרנט), 12 באפריל 2009 צפו: קונסטנטין פופה, מאמן כדורסל מכללות, באתר וואלה, 20 במרץ 2013
אמאד דיאלו

אמאד דיאלו (בצרפתית: Amad Diallo; נולד ב-11 ביולי 2002) הוא כדורגלן מחוף השנהב, המשחק כקשר כנף בקבוצת מנצ'סטר יונייטד ובנבחרת חוף השנהב. דיאלו נולד באביג'אן שבחוף השנהב, והוא מוסלמי. לו גם דרכון איטלקי. דיאלו הגיע למחלקת הנוער של אטאלנטה מהסרייה א' בשנת 2015. ב-27 באוקטובר 2019 ערך דיאלו את הופעת הבכורה שלו בקבוצה הבוגרת של המועדון, כשנכנס כמחליף והבקיע את שער הבכורה שלו בניצחון 1–7 על אודינזה במסגרת המחזור התשיעי של עונת 2019/2020 בסרייה א'. עד לסוף עונה זו ערך דיאלו שתי הופעות ליגה נוספות. בחצי הראשון של עונת 2020/2021 ערך דיאלו הופעת ליגה נוספת במדי המועדון, ואף ערך את הופעת הבכורה שלו בליגת האלופות, בתיקו 1-1 נגד מיטיולן במסגרת שלב הבתים. ב-5 באוקטובר 2020 חתם דיאלו על חוזה לחמש עונות במנצ'סטר יונייטד מהפרמייר ליג החל מחודש ינואר 2021. ב-18 בפברואר 2021 ערך דיאלו את הופעת הבכורה שלו במועדון, כשהחליף את מייסון גרינווד בניצחון 0–4 על ריאל סוסיאדד במסגרת משחק הגומלין בשלב 32 הגדולות של הליגה האירופית לעונת עונת 2020/2021 בליגה האירופית. ב-11 במרץ 2021 הבקיע דיאלו את שער הבכורה שלו במועדון, בתיקו 1-1 נגד מילאן במסגרת שלב שמינית הגמר של הליגה האירופית. ב-11 במאי 2021 ערך דיאלו את הופעת הבכורה שלו בפרמייר ליג, בהפסד 1–2 ללסטר סיטי במסגרת המחזור ה-36. בסך הכל ערך דיאלו בחצי העונה הראשונה שלו במועדון שלוש הופעות ליגה וארבע הופעות בליגה האירופית. ב-27 בינואר 2022 הושאל דיאלו לריינג'רס מהליגה הסקוטית עד לסיום העונה. ב-31 באוגוסט 2022 הושאל לסנדרלנד. ב-26 במרץ 2021 ערך דיאלו את הופעת הבכורה שלו בנבחרת חוף השנהב, כשנכנס כמחליף בניצחון 0–3 על נבחרת ניז'ר במסגרת מוקדמות גביע אפריקה לאומות 2021. ב-5 ביוני 2021 הבקיע דיאלו את שער הבכורה שלו במדי הנבחרת, שער מכריע בתוספת הזמן בניצחון 1–2 על נבחרת בורקינה פאסו במשחק ידידות. מדיה וקבצים בנושא אמאד דיאלו בוויקישיתוף אמאד דיאלו, ברשת החברתית אינסטגרם אמאד דיאלו, באתר Transfermarkt אמאד דיאלו, באתר Soccerway אמאד דיאלו, באתר BDFutbol אמאד דיאלו, באתר WorldFootball.net אמאד דיאלו, באתר National Football Teams אמאד דיאלו, באתר FootballDatabase.eu אמאד דיאלו, באתר ESPN "Manchester United Recruit Amad Diallo, Good News for Paul Pogba". Newsy Today. 6 בינואר 2021. נבדק ב-24 בפברואר 2021. {{cite web}}: (עזרה)תחזוקה - ציטוט: url-status (link) "Join Manchester United, Amad Diallo Uploads Surah Al-Furqan Verses 65–66: Okezone Ball". Netral.News. 8 בינואר 2021. נבדק ב-24 בפברואר 2021. {{cite web}}: (עזרה)תחזוקה - ציטוט: url-status (link) "Amad Diallo: Winger gets Italian passport ahead of transfer to Manchester United from Atalanta". Sky Sports. נבדק ב-4 בינואר 2021. {{cite web}}: (עזרה)תחזוקה - ציטוט: url-status (link) Transfer news: Amad agrees a loan deal, www.manutd.com (באנגלית)
וילפריד סינגו

וילפריד סטפן סינגו (בצרפתית: Wilfried Stephane Singo; נולד ב-25 בדצמבר 2000) הוא כדורגלן מחוף השנהב, המשחק בעמדת המגן בקבוצת מונקו ובנבחרת חוף השנהב. סינגו הגיע למחלקת הנוער של טורינו מהסרייה א' בשנת 2018. ב-1 באוגוסט 2019 ערך סינגו את הופעת הבכורה שלו במועדון, כשנכנס כמחליף בניצחון 1-4 על דברצן ו.ס.ק. במסגרת משחק הגומלין בשלב המוקדמות השני של עונת 2019/2020 בליגה האירופית. ב-27 ביוני 2020 ערך סינגו את הופעת הבכורה שלו בסרייה א', כשנכנס כמחליף בהפסד 2–4 לקליארי במסגרת המחזור ה-28 לעונת 2019/2020. ב-29 ביולי 2020 הבקיע סינגו את שער הבכורה שלו במועדון, בהפסד 2–3 לרומא במסגרת המחזור ה-37 בליגה. בעונתו הראשונה בקבוצה הבוגרת של המועדון ערך סינגו ארבע הופעות ליגה והבקיע שער אחד, ובעונתו השנייה הוסיף 28 הופעות ליגה ושער אחד. ב-17 באוגוסט 2023 חתם במונקו. ב-5 ביוני 2021 ערך סינגו את הופעת הבכורה שלו בנבחרת חוף השנהב, בניצחון 1–2 על נבחרת בורקינה פאסו במשחק ידידות. נכלל בסגל נבחרת חוף השנהב לטורניר גביע אפריקה לאומות 2023. מדיה וקבצים בנושא וילפריד סינגו בוויקישיתוף וילפריד סינגו, באתר Transfermarkt וילפריד סינגו, באתר Soccerway וילפריד סינגו, באתר BDFutbol וילפריד סינגו, באתר WorldFootball.net וילפריד סינגו, באתר National Football Teams וילפריד סינגו, באתר FootballDatabase.eu וילפריד סינגו, באתר ESPN LA LISTE באתר הרשמי של פדרציית הכדורגל האיבוארית, 28 בדצמבר 2023 (בצרפתית)
גולדבלט

גולדבלט (Goldblat)הוא שם משפחה אשכנזי שפירושו "עלה זהב". האם התכוונתם ל... חנן גולדבלט – שחקן, קומיקאי וזמר ישראלי מנשה גולדבלט – קצין צה"ל בדימוס ומנכ"ל ישראלי משה גולדבלט – שחקן ובמאי תיאטראות יהודי-רוסי-צועני סקוט גולדבלט – שחיין עבר יהודי-אמריקאי
אוסקר מינגסה

אוסקר מינגסה גרסיה (בספרדית: Óscar Mingueza García; נולד ב-13 במאי 1999 בסנטה פרפטואה דה מוגודה שבספרד) הוא כדורגלן ספרדי המשחק בעמדת המגן הימני בקבוצת סלטה ויגו מהלה ליגה ובנבחרת ספרד. יכול גם לשחק בעמדת הבלם. מינגסה גדל במחלקת הנוער של ברצלונה, ושיחק בברצלונה אתלטיק, קבוצת המילואים של המועדון. ב-24 בנובמבר 2020 ערך את הופעת הבכורה שלו במדי הקבוצה הראשונה של המועדון, בניצחון 0–4 על דינמו קייב במסגרת שלב הבתים של עונת 2020/2021 בליגת האלופות. ב-29 בנובמבר 2020 ערך את הופעת הבכורה שלו בלה ליגה במדי ברצלונה, בניצחון 0–4 על אוססונה במסגרת המחזור ה-11 לעונת 2020/2021. ב-15 במרץ 2021 הבקיע את שער הבכורה שלו בניצחון 1–4 על וסקה, במסגרת המחזור ה-27 בלה ליגה. בעונתו הראשונה בקבוצה הבוגרת של המועדון ערך 27 הופעות ליגה, בהן הבקיע שני שערים, והוסיף חמש הופעות בליגת האלופות. ב-30 ביולי 2022 חתם לארבע שנים בסלטה ויגו. ב-8 ביוני 2021 ערך מינגסה את הופעת הבכורה שלו בנבחרת ספרד, בניצחון 0–4 על נבחרת ליטא במשחק ידידות. אוסקר מינגסה, ברשת החברתית אינסטגרם אוסקר מינגסה, באתר Transfermarkt אוסקר מינגסה, באתר Fussballdaten.de (בגרמנית) אוסקר מינגסה, באתר Soccerway אוסקר מינגסה, באתר BDFutbol אוסקר מינגסה, באתר WorldFootball.net אוסקר מינגסה, באתר National Football Teams אוסקר מינגסה, באתר FootballDatabase.eu אוסקר מינגסה, באתר ESPN
אנטיכאסיה

אנטיכאסיה (ביוונית: Αντιχάσια, [adi'xasça]) היא יחידה עירונית של עיריית אלאסונה במחוז לאריסה. לפני רפורמת השלטון המקומי בשנת 2011 הייתה זו עירייה עצמאית. מקום מושבה של העירייה היה בקרניה. נקראת על שם הר אנטיכאסיה הסמוך. שטחה של היחידה עירונית 142.919 קמ"ר. על פי מפקד האוכלוסין בשנת 2011, אוכלוסיית אנטיכאסיה הייתה 3,584, גידול קל של 1% בהשוואה לאוכלוסיית המפקד הקודם בשנת 2001. "Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός" (in Greek). Hellenic Statistical Authority. "Population & housing census 2001 (incl. area and average elevation)" (PDF) (ביוונית). National Statistical Service of Greece. אורכב מ-המקור (PDF) ב-2015-09-21. ערך זה הוא קצרמר בנושא יישובים ביוון. אתם מוזמנים לתרום לוויקיפדיה ולהרחיב אותו.
פסגת קרדינל

פסגת קרדינל (באנגלית: Cardinal Peak) היא פסגה בהרי צ'לאן - תת-רכס של רכס קסקייד במדינת וושינגטון שבארצות הברית. הפסגה היא הגבוהה ביותר ברכס הרי צ'לאן - וגובהה 2,620 מטרים מעל פני הים; הפסגה היא הפסגה ה-49 בגובהה במדינת וושינגטון; הפסגה היא הפסגה ה-10,071 בגובהה בארצות הברית. הפסגה מתנשאת לגובה של 630 מטרים מעל סביבתה; הפסגה היא הפסגה ה-132 בהתנשאותה במדינת וושינגטון. הפסגה ממוקמת בשטח היער הלאומי ונאצ'י, בראש אגן הניקוז של נהר אנטיאט. שמה של הפסגה ניתן לה על ידי הסוקר אלברט הייל סילבסטר (Albert Hale Sylvester), אשר מיפה את האזור. השם מתאר את היות ההר - הגבוה בהרי הסביבה. "קרדינל" באנגלית - משמעו "עיקרי" או "מרכזי". • Douglas Lorain, Backpacking Washington: From Volcanic Peaks to Rainforest Valleys, P 138, 143 • Fred Beckey, Cascade Alpine Guide: Climbing and High Routes, Stevens Pass to Rainy Pass, P 205 פסגת קרדינל באתר הסקר הגאולוגי של ארצות הברית פסגת קרדינל באתר ה-Washington Trails Association פסגת קרדינל באתר "אנציקלופדיית ההרים הקנדית" פסגת קרדינל באתר peakbagger פסגת קרדינל באתר summitpost פסגת קרדינל באתר peakery (מרחקים לאתרים סמוכים) תרשים הנוף הנשקף מפסגת קרדינל באתר peakvisor פסגת קרדינל באתר mindat תחזית מזג אוויר עדכנית ארוכת טווח (לפי גבהים) עבור פסגת קרדינל מידע גאוגרפי לפי הסקר הגאולוגי של ארצות הברית גובהה של הפסגה 2,615 מטרים מעל פני הים מידע על גובה ההר לפי מקור אחר פסגת קרדינל היא הפסגה ה-68 בגובהה במדינת וושינגטון
הראל לוי

הראל לוי (נולד ב-5 באוגוסט 1978) הוא טניסאי עבר ישראלי, המשמש כיום כקפטן נבחרת גביע דייוויס של ישראל. לוי זכה בתואר אליפות ישראל בטניס חמש פעמים (1997, 1999, 2002, 2007, 2008) ובשיאו דורג במקום ה-30 בסבב ה-ATP (הרביעי בין הגברים הישראלים בדירוג היחידים בכל הזמנים). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לוי נולד בקיבוץ נחשונים. בשנת 2000 כשהוא עוד לא בן 22 הצליח להעפיל לדירוג הטופ 100 לאחר שבטורניר קנדה מאסטרס עלה לגמר כשהוא מנצח בדרך שחקנים מהשורה הראשונה כמו סבסטיאן גרוג'ן הצרפתי ויירי נובאק הצ'כי ובגמר נוצח על ידי מראט סאפין הרוסי, שהיה אז המדורג ראשון בעולם. בכך הפך לישראלי החמישי שהצליח להגיע להישג הרישום בין 100 השחקנים הטובים בעולם. בשנת 2001 הוא הגיע לדירוג השיא שלו, 30, לאחר שהגיע עד לגמר טורניר נוטינגהאם. במהלך משחק חצי הגמר נגד אנדי רודיק נפל, נפגע במפרק הירך וקרע את הסחוס. מאז הפציעה התקשה לשחזר את יכולתו אך בשנת 2004 חזר שוב למאיה הראשונה. לוי הוכיח עצמו גם כשחקן זוגות מעולה. באליפות וימבלדון 2007 התחרה ברבע גמר טורניר הזוגות כשהוא בן 29. לוי המשיך את תקופתו הטובה לאחר כשלושה שבועות כשזכה בטורניר הצ'לנג'ר במנצ'סטר. ב-1 בדצמבר 2007 זכה בטורניר הפיוצ'ר ע"ש אייזנברג ברמת השרון ובכך סיים שנה בה התקדם מאוד בדירוג ה-ATP, והגיע למקום ה-165 בעולם. ב-18 במאי 2008 זכה לוי ושותפו האמריקאי ג'ים תומאס בטורניר הזוגות בסן רמו, איטליה. בעקבות כך עלה לדירוג שיא בסבב הזוגות - מקום 71 בעולם. ב-26 ביולי 2009 זכה הראל בטורניר לקסינגטון שבצפון אמריקה לאחר ניצחון 4-6 6-4 2-6 על אלכס קוזנצוב. במשחקו הראשון בשנת 2010 ניצח לוי בטורניר בריסביין. היה זה ניצחונו הראשון של לוי בטורניר ATP מאז פציעתו בשנת 2004. בטורניר יוהנסבורג שבדרום אפריקה העפיל לוי יחד עם שותפו, הסלובקי קארול בק, לגמר הזוגות אך נכנעו במשחק על התואר 2:6, 6:3, 10:5 מול רוהאן בופאנה מהודו והישאם אל קורשי מפקיסטן. ב-12 בפברואר 2003, ניצח לוי את המדורג ראשון פיט סמפרס, בטורניר ויניה דל מאר, צילה וזכה בטורניר ב-27 בפברואר 2011 הודיע לוי על פרישתו מטניס מקצועני. באפריל 2008 חזר לסגל נבחרת ישראל בגביע דייוויס לאחר היעדרות של כשלוש שנים כמחבט מספר 2, במשחק נגד נבחרת שוודיה. ב-8 במרץ 2009 הוביל את הנבחרת למעמד רבע הגמר, לאחר ניצחון במפגש החמישי והמכריע עם שוודיה בבית העליון. ב-10 ביולי 2009 לוי ניצח את איגור אנדרייב (שדורג 24 בעולם בדירוג ה-ATP) ואת איגור קוניצין (מדורג 35 בדירוג ה-ATP), במסגרת רבע גמר גביע דייוויס. בסיום המפגש נצחה ישראל את רוסיה בתוצאה 1-4, ועלתה לחצי הגמר לראשונה בתולדותיה. באוקטובר 2017 מונה לקפטן נבחרת גביע דייוויס של ישראל. אליפות וימבלדון: 2000, 2001, 2002 גביע דייוויס: 1998, 1999, 2000, 2001, 2002, 2003, 2004, 2005, 2009, 2010. מדיה וקבצים בנושא הראל לוי בוויקישיתוף הראל לוי, באתר ה-ATP הראל לוי, באתר ה-ITF הראל לוי, באתר גביע דייוויס ניר וולף, אלוף ישראל הטרי, הראל לוי: "הייתי מעדיף להיות כדורגלן במכבי חיפה", באתר הארץ, 31 בדצמבר 2008 סער גיט, הראל לוי: "היום הטניס פחות בתודעה", באתר ynet, 25 באוקטובר 2017 מיקי שגיא, הראל לוי הודיע על פרישה: "גאה בקריירה שלי", באתר ynet, 27 בפברואר 2011
ג'ון קיי

ג'ון פולסון (באנגלית: John Poulson; נולד ב-1990), הידוע בשם הבמה ג'ון קיי (באנגלית: John K; לעיתים מסוגנן כ-JOHN.k), הוא זמר-יוצר אמריקאי. ב-2017, הוא הוציא את הסינגל "OT". ב-26 באפריל 2019, הוא הוציא את המיני-אלבום If We Never Met. בין הסינגלים שנמצאים במיני-אלבום, נמצא הסינגל "If We Never Met". מאוחר יותר, בהמשך השנה, הוא ביצע את השיר ב-Today,‏ והוחתם אצל אפיק רקורדס. ב-2020, הוא הוציא, בשיתוף פעולה עם Teamwork ולוטה, את הסינגל "Wasted Summer".‏ 2020: Love + Everything Else 2021: In Case You Miss Me 2019: If We Never Met מדיה וקבצים בנושא ג'ון קיי בוויקישיתוף אתר האינטרנט הרשמי של ג'ון קיי (באנגלית) ג'ון קיי, ברשת החברתית פייסבוק ג'ון קיי, ברשת החברתית אקס (טוויטר) ג'ון קיי, ברשת החברתית אינסטגרם ג'ון קיי, סרטונים בערוץ היוטיוב ג'ון קיי, באתר אפל מיוזיק (באנגלית) ג'ון קיי, באתר ספוטיפיי ג'ון קיי, באתר סאונדקלאוד (באנגלית) ג'ון קיי, באתר Last.fm (באנגלית) ג'ון קיי, באתר AllMusic (באנגלית) ג'ון קיי, באתר MusicBrainz (באנגלית) ג'ון קיי, באתר דיזר ג'ון קיי, באתר Yandex.Music (ברוסית) ג'ון קיי, באתר Discogs (באנגלית) ג'ון קיי, באתר Songkick (באנגלית) ג'ון קיי, באתר Genius ג'ון קיי, באתר טיידל (באנגלית) John K Reflects on How Life Would Be 'If We Never Met' in New Video. Rolling Stone, October 24, 2019. Interview: JOHN.k Talks 'If We Never Met' EP & Big Break. Idolator, April 26, 2019. Pop Singer-Songwriter John K Signs With Epic Records. Billboard, April 25, 2019. JOHN.k talks 'Wasted Summer' release and success of his hit song, 'If We Never Met', MSN, January 31, 2020. ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
יחסי איחוד האמירויות הערביות – קוריאה הדרומית

יחסי איחוד האמירויות הערביות–קוריאה הדרומית הם היחסים הדיפלומטיים שבין האמירויות הערביות המאוחדות לבין הרפובליקה של קוריאה. היחסים בין המדינות כוננו ב-18 ביוני 1980. איחוד האמירויות הערביות היא היצואנית השלישית בגודלה של נפט לקוריאה הדרומית (108,000,000 חביות נכון ל-2014). היצוא של קוריאה הדרומית לאיחוד האמירויות הערביות הסתכם ב-5,388.88 מיליון דולר, והייצוא של איחוד האמירויות הערביות לקוריאה הדרומית הסתכם ב-9.577 מיליארד דולר (הנתונים נכונים לדצמבר 2017), מה שהופך את איחוד האמירויות הערביות ליצואנית מספר 21 לקוריאה הדרומית. ב-27 בדצמבר 2009 הזמינה קוריאה הדרומית מאיחוד האמירויות הערביות תחנת כוח גרעינית. 10,852 דרום קוריאנים (שאינם בעלי אזרחות דרום-קוריאנית) מתגוררים באיחוד האמירויות הערביות (נכון לנובמבר 2017). איחוד האמירויות הערביות מחזיקה בקוריאה הדרומית שגרירות בסיאול. קוריאה הדרומית מחזיקה באיחוד האמירויות הערביות שגרירות באבו דאבי וקונסוליה כללית בדובאי. מדיה וקבצים בנושא יחסי איחוד האמירויות הערביות – קוריאה הדרומית בוויקישיתוף Dubai Chamber: The UAE is South Korea's largest export market in the Gulf, באתר Teller Report ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
רחוב בולשאיה דמיטרובקה

רחוב בולשאיה דמיטרובקה (ברוסית: Улица Большая Дмитровка) הוא רחוב במחוז האדמיניסטרטיבי המרכזי של מוסקבה ברובע טברסקוי. מקור שמו של הרחוב הוא מהדרך המובילה לעיר דמיטרוב (אנ'). השם ידוע מאז המאה ה-14. בניין גוסטרוי, בניין מועצת הפדרציה של רוסיה בית האיגודים תיאטרון על שם סטניסלבסקי ונמירוביץ-דנצ'נקו (אנ') בית מוזגיניך (אנ') מדיה וקבצים בנושא רחוב בולשאיה דמיטרובקה בוויקישיתוף Улица Большая Дмитровка описание и фото - Россия - Москва : Москва, www.votpusk.ru ערך זה הוא קצרמר בנושא מוסקבה ובנושא רוסיה. אתם מוזמנים לתרום לוויקיפדיה ולהרחיב אותו.
Only Honest on the Weekend

Only Honest on the Weekend (בעברית: רק בכנות בסוף השבוע) הוא אלבום הבכורה של הזמרת-יוצרת הבריטית בקי היל. האלבום יצא לאור ב-27 באוגוסט 2021, על ידי חברות התקליטים פולידור רקורדס. מתוך האלבום יצאו חמישה סינגלים. מידע על האלבום Only Honest on the Weekend באתר MusicBrainz מידע על האלבום Only Honest on the Weekend באתר AllMusic האלבום Only Honest on the Weekend באתר Last.fm Sibthorpe, Caitlin (27 באוגוסט 2021). "Becky Hill – Only Honest On The Weekend". Clash. נבדק ב-30 באוגוסט 2021. {{cite web}}: (עזרה) Only Honest On The Weekend, Genius (באנגלית) Downs, Chad (27 באוגוסט 2021). "Becky Hill Releases First-Ever Studio Album 'Only Honest On The Weekend'". Cultr. נבדק ב-27 באוגוסט 2021. {{cite web}}: (עזרה) "Becky Hill on Instagram: "Just so u know @polydorrecords gave me a release date for the album next year so u know it's actually happening for real after 8 years of saying it's coming 😅"". 21 באוגוסט 2020. נבדק ב-22 באוקטובר 2020 – via Instagram. {{cite web}}: (עזרה) Original Soundtrack, Footloose - Ost, Album, BPI (באנגלית) Only Honest on the Weekend by Becky Hill on iTunes, Only Honest on the Weekend by Becky Hill on (באנגלית)
מיקייל קייזר

מיקייל קייזר (באנגלית: Michale Kyser; נולד ב-26 בנובמבר 1991) הוא כדורסלן אמריקאי המשחק בעמדות הפאוור פורוורד והסנטר בהפועל חולון. קייזר החל את דרכו כששיחק כדורסל בתיכון לנקסטר שבלנקסטר, טקסס. לאחר מכן הוא עבר לאקדמיית כריסטיאן לייף סנטר בהמבל, טקסס. בשנת 2011 התחייב קייזר לאוניברסיטת לואיזיאנה טק. בעונתו האחרונה הוא הוביל את המכללה לרבע גמר טורניר ההזמנה הלאומי, שם הפסידו לאוניברסיטת טמפל. הוא עזר למכללה לזכות באליפות בשנים 2013, 2014 ו-2015. בעונת 2014/2015, הוא הפך לחוסם המצטיין בכל הזמנים של לואיזיאנה טק. בשנת 2015, לאחר שלא נבחר בדראפט ה-NBA, החל לשחק בטורונטו ראפטורס במהלך ליגת הקיץ של ה-NBA. הוא שותף בארבעה משחקים, בהם העמיד 3.5 נקודות ו-4.0 ריבאונדים ב-14.6 דקות בממוצע למשחק. ב-23 ביולי 2015, הוא חתם בראפטורס, אך ב-24 באוקטובר הוא שוחרר מהקבוצה לאחר ששותף במשחק קדם עונה אחד. ב-31 באוקטובר הוא חתם בקבוצת הבת של הראפטורס מליגת הפיתוח של ה-NBA, ראפטורס 905. ב-30 באוגוסט 2016 חתם בתדמון זוק מהליגה הלבנונית, אך הוא עזב את הקבוצה לפני שרשם בה הופעה. ב-25 בנובמבר הוא חתם בסולט לייק סיטי סטארס. למחרת הוא ערך את הופעת הבכורה שלו בקבוצה במהלך ההפסד 84–117 לטקסס לג'נדס, כשהוא רושם 8 נקודות, 2 ריבאונדים ואסיסט ב-15 דקות. ב-3 במרץ 2017, שוחרר קייזר מהקבוצה. ב-23 בספטמבר 2017 חתם בפאראלימני מהליגה הקפריסאית, שם העמיד בממוצע 15 נקודות, 14 ריבאונדים ו-3 חסימות למשחק. ב-29 בנובמבר 2017 הוא עזב את פאראלימני על מנת להצטרף לקימיס מהליגה היוונית. במהלך העונה הוא הוביל את הליגה בחסימות עם 1.9 חסימות למשחק. בעונת 2018/2019 שיחק באריס סלוניקי. ב-26 באוקטובר 2019 חתם בלייקלנד מג'יק. בקבוצה העמיד קייזר ממוצעים של 9.0 נקודות ו-5.8 ריבאונדים ב-26.2 דקות למשחק, לפני שב-10 במרץ 2020 הוא שוחרר מהקבוצה. ב-31 ביולי הוא חתם בואף ריגה מהליגה הלטבית. הוא העמיד בקבוצה ממוצעים של 10.5 נקודות ו-7.9 ריבאונדים למשחק. ב-15 ביולי 2021 חתם בהפועל חולון מהליגה הישראלית. מדיה וקבצים בנושא מיקייל קייזר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket רכש ראשון להפועל חולון: מייקל קייזר, באתר מנהלת ליגת העל בכדורסל, ‏15 ביולי 2021
נעם אוקון

נועם אוקון (נולד ב-16 באפריל 1978) הוא טניסאי עבר ישראלי. הגיע בשיאו למקום ה-95 בדירוג העולמי. אוקון גדל והתחנך בעיר חיפה. כבר מגיל צעיר החל לשחק טניס, משנת 1996 שיחק כמקצוען. באפריל 2002 העפיל אל המקום ה-95 בדירוג העולמי, דבר המהווה את הישג השיא של הקריירה שלו. השיא שלו בתחרויות היה שלב רבע הגמר בטורניר אינדיאנפוליס אליו הגיע בשנת 2004, וזה נחשב להישג הטוב ביותר שלו בסבב ה-ATP. במהלך שנת 2007 היה אוקון חלק מנבחרת גביע דייוויס של ישראל, תחילה כמחבט מספר 1 ולאחר מכן כמחבט מספר 2 שלה בשלושת המפגשים (שכולם הסתיימו בניצחונות) נגד נבחרות לוקסמבורג, איטליה וצ'ילה תוך כדי שהוא מציג טניס ברמה גבוהה וכמה ניצחונות מרשימים על יריבים בכירים ממנו. לקראת סוף שנת 2007 הידרדר אוקון בדירוג העולמי אל מחוץ ל-200 השחקנים הבכירים בעולם תוך כדי שהראל לוי עוקף אותו והופך למחבט מספר 2 של ישראל. במרץ 2009, בהיותו במקום ה-393 בעולם עלה אוקון לחצי גמר טורניר בנגקוק ביחידים כאשר ברבע הגמר גבר על המדורג 1 בטורניר ו-86 בעולם בשתי מערכות: 6:4, 6:2 ועלה למקום ה-347 בעולם. באותו טורניר עלה אוקון לחצי גמר טורניר הזוגות עם הראל לוי מה שהכניס אותו בפעם הראשונה ל-200 הראשונים בעולם בזוגות, למקום ה-192. אחרי טורניר בנגקוק הטוב של אוקון השתתף אוקון בעוד טורניר בתאילנד. הפעם הוא לא הצליח לשחזר את חצי הגמר בבנגקוק אבל הגיע לרבע הגמר ביחידים מה שקירב אותו עוד יותר אל 300 הראשונים בעולם. בטורניר המקביל לזוגות עלה אוקון לחצי הגמר ביחד עם שותפו החדש הראל לוי. בזה אוקון עלה למקום ה-175 בעולם לזוגות, דירוג שיא עבורו עד כה בזוגות. ב-23 בדצמבר 2010 הודיע על פרישתו מטניס, לאחר שהפסיד לדודי סלע בחצי-גמר אליפות ישראל. אוקון ייצג את ישראל בגביע דייוויס 9 פעמים ביחידים: 1999, 2001, 2002, 2003, 2004, 2005, 2006, 2007, 2008. מאזנו של אוקון בגביע דייוויס: 17-16 (16-15 ביחידים, 1-1 בזוגות). מדיה וקבצים בנושא נעם אוקון בוויקישיתוף נעם אוקון, באתר ה-ATP נעם אוקון, באתר ה-ITF נעם אוקון, באתר גביע דייוויס גלעד בלום, ‏"הגוף בגד בי פעם אחר פעם", באתר גלובס, 19 באוקטובר 2010 מעין אפרת, נקודת השבירה של נועם אוקון, באתר הארץ, 27 בדצמבר 2010 אורי טלשיר, נועם אוקון: "אם הייתי צריך לשחק רק פעם בשבוע כמו כדורגלן, הייתי 30 בעולם בוודאות", באתר הארץ, 30 במרץ 2015
דוכס בקלו

דוכס בקלוּ (באנגלית: Duke of Buccleuch) הוא תואר אצולה סקוטי, הניתן בממלכה המאוחדת. התואר ניתן לעומד בראש שבט סקוט והוא קרוי על שם אזור בקלו בגבול הסקוטי והענף המרכזי של שבט סקוט. דוכסות בקלו נוסדה פעמיים, לראשונה ב-1663 כאשר קיבל ג'יימס סקוט, דוכס מונמות' הראשון את התואר, אך מספר חודשים לאחר מכן נלקחו ממנו תאריו לאחר מרד מונמות', ובשנית כאשר אשתו אן סקוט קיבלה את התואר מחדש מידי הכס הבריטי. דוכס בקלו השלישי ירש גם את דוכסות קווינסברי ומאז הדוכסויות ניתנות בירושה יחד. לצד התואר 'דוכס בקלו' ו-'דוכס קווינסברי' שאר תוארי הדוכס כוללים תארים קודמים שנותרו, כאלו שנוספו או כאלו שהתמזגו מנישואים וכדומה: מרקיז דמפרישייר, רוזן בקלו, רוזן דלקיית', רוזן דונקסטר, רוזן דרמלנריג וסנקאר, ויקונט נית' טורת'ולוולד ורוס, ברון סקוט מטינדייל, לורד סקוט מבקלו, לורד סקוט מוויטצ'סטר ואסקדייל, ולוד דאגלס מקילמאונט מידלבי ודורנוק. הדוכסות מחזיקה במספר אחוזות, בהן בית באוהיל, טירת דרמלנריג, בית באוטון וארמון דלקיית' (בבעלות הדוכסות אך לא בשימושה). לאורך ההיסטוריה, הרבה מדוכסי בקלו עמדו גם בראש אגודת הקשתים המלכותית ששימשה משמר כבוד צבאי למלוכה בעת ביקור בסקוטלנד, כך גם הדוכס הנוכחי ריצ'רד סקוט. שלט האצולה של הדוכסות מורכב ממגן המחולק לארבע רבעים, כל רבע מייצג בית אחר הקשור בדוכסות וכולל בתוכו שני זוגות סמלים זהים. בקדמת השלט מוצב שלט האצולה של שבט סקוט רבע ראשון (עליון שמאל): סמל רוזנות דונקסטר רבע שני (עליון ימין): סמל דוכסות ארגייל רבע שלישי (תחתון שמאל): סמל דוכסות קווינסברי רביעי (תחתון ימין): סמל דוכסות מונטגיו אן סקוט, דוכסית בקלו הראשונה (1732–1651) - אשתו של ג'יימס סקוט, דוכס מונמות' הראשון דוכס בקלו הראשון שתאריו נשללו ממנו פרנסיס סקוט, דוכס בקלו השני (1751–1695) - נכדה של הדוכסית הראשונה הנרי סקוט, דוכס בקלו השלישי (1812–1746) צ'ארלס ויליאם הנרי מורטיגיו סקוט, דוכס בקלו הרביעי, דוכס קווינסברי השישי (1819–1772) וולטר פרנסיס מורטגיו דאגלס סקוט, דוכס בקלו החמישי, דוכס קווינסברי השביעי (1884–1806) ויליאם הנרי וולטר מורטיגיו דאגלס סקוט, דוכס בקלו השישי, דוכס קווינסברי השמיני (1914–1813) ג'ון צ'ארלס מורטיגיו דאגלס סקוט, דוכס בקלו השביעי, דוכס קווינסברי התשיעי (1935–1864) וולטר ג'ון מורטיגיו דאגלס סקוט, דוכס בקלו השמיני, דוכס קווינסברי ה-10 (1973–1894) וולטר פרנסיס ג'ון מורטיגיו דאגלס סקוט, דוכס בקלו התשיעי, דוכס קווינסברי ה-11 (2007–1923) ריצ'רד וולטר ג'ון מורטיגיו דאגלס סקוט, דוכס בקלו ה-10, דוכס קווינסברי ה-12 (נולד 1954) יורש העצר הוא וולטר ג'ון פרנסיס מורטיגיו דאגלס סקוט, מרקיז דלקיית' (נולד 1984) בנו הבכור של הדוכס ה-10 מדיה וקבצים בנושא דוכס בקלו בוויקישיתוף ערך זה הוא קצרמר בנושא סקוטלנד. אתם מוזמנים לתרום לוויקיפדיה ולהרחיב אותו.